Adelinde stadig verdensetter - Ridehesten.com
Adelinde Cornelissen topper stadig verdensranglisten i dressur med sin hest Parzival. (Foto: Ridehesten.com).
Oktober måneds World Cup kvalifikationer ændrede ikke på rækkefølgen i toppen af verdensranglisten i dressur, hvor det stadig er Adelinde Cornelissen, der topper lige foran Isabell Werth og Satchmo. Edward Gal og Moorlands Totilas befinder sig på tredjepladsen blot to point foran Anky van Grunsven, som er tredje hollænder ud af de fire højst placerede på verdensranglisten. Danskerne befinder sig uden for top 10, men den danskavlede Michellino-søn, Mistral Højris, avlet af Betty Rasmussen, ligger på en sjetteplads med sin unge engelske rytter, Laura Bechtolsheimer. Bedste danske rytter på listen er ikke overraskende den regerende danmarksmester prinsesse Nathalie. Hun ligger som nr. 16 på verdensranglisten med Digby e. Donnerhall og som nr. 21 med Rigoletto e. Rubinstein. Begge heste er som bekendt avlet af familien og uddannet af Nathalie selv. Næste dansker, man støder på på verdensranglisten, er Lars Petersen med den danskavlede vallak Succes e. Blue Hors Silver Moon, avlet af Per Berg, på 42. pladsen, og på 46. pladsen befinder Andreas Helgstrand sig med hingsten Tannenhof's Carabas e. Carnaby. Anne van Olst og den danskavlede Exquis Clearwater e. Carpaccio, avlet af Jens Kvist, befinder sig på 48. pladsen, mens Anders Dahl og Bukowski ligger på en 55. plads. Top 10 ser således ud: 1 (1) Adelinde Cornelissen/Parzival, Holland 2 250 2 (2) Isabell Werth/Satchmo, Tyskland 2 247 3 (3) Edward Gal/Moorlands Totilas, Holland 2 204 4 (4) Anky van Grusven/Salinero, Holland 2 202 5 (5) Steffen Peters/Ravel, USA 2 145 6 (6) Laura Bechtholsheimer/Mistral Højris, Storbritannien 2 104 7 (7) Anky van Grunsven/IPS Painted Black, Holland 1 984 8 (9) Matthias Alexander rath/Sterntaler-Unicef, Tyskland 1 875 9 (10) Hans Peter Minderhoud/Exquis Nadine, Holland 1 855 10 (11) Monica Theodorescu/Whisper, Tyskland 1 831
Mysterium om hestemishandling
25-07-2009 07:58, af Grethe Næsby
Det er stadig et mysterium, hvorfor en hest fik sprøjtet ætsende væske ind i munden og efterfølgende måtte aflivet